 2 Ihe E Mere 4  O wee jiri ọla kọpa rụọ ebe ịchụàjà nke dị kubit iri abụọ nogologo, dịrịkwa kubit iri abụọ nobosara nakwa kubit iri nịdị elu.O wee rụọ oké osimiri a wụrụ awụ nke dị kubit iri malite notu akụkụ ọnụ ya ruo nakụkụ ọnụ ya nke ọzọ. Ọ dị okirikiri, dịrịkwa kubit ise nịdị elu, ọ na-ewe eriri dị kubit iri atọ iji tụọ ya gburugburu.E nwere ihe ịchọ mma ndị yiri afụfa ọhịa nokpuru ya gburugburu, iri dị notu kubit nke ọ bụla, gbaa oké osimiri ahụ gburugburu. Ihe ịchọ mma ahụ, bụ ndị yiri afụfa ọhịa, dị nahịrị abụọ, a wụkọtara ha na oké osimiri ahụ.A dọkwasịrị ya nelu oké ehi iri na abụọ, atọ chere ihu nebe ugwu, atọ echee ihu nebe ọdịda anyanwụ, atọ echee ihu na ndịda, atọ echeekwa ihu nebe ọwụwa anyanwụ; oké osimiri ahụ dọkwa nelu ha, ha niile dụnyere úkwù nime.Igbidi ya hà ka uhiè ọbụ aka; a rụrụ ọnụ ya ka ọ dị ka ọnụ iko, dị ka okooko lili. Ọ bụ ihe e ji awụnye mmiri nke pụrụ ịba puku ihe ọtụtụ bat atọ.Ọ rụkwara efere iri, ọ dọsara ise naka nri, dọsa ise naka ekpe, ka e were ha na-asa ihe. Ọ bụ ihe ndị metụtara àjà nsure ọkụ ka a na-asa na ha. Ma oké osimiri ahụ bụ ka ndị nchụàjà jiri ya na-asa ahụ.O wee jiri ọlaedo rụọ ihe ndọba oriọna. Ha dị iri ma yie ibe ha. O wee dọba ha nụlọ nsọ, ise naka nri, ise naka ekpe.Ọ rụkwara tebụl iri ma dọba ha nụlọ nsọ ahụ, ise naka nri, ise naka ekpe, ọ rụkwara otu narị ọkwá ọlaedo.O wee rụọ ogige maka ndị nchụàjà, rụọkwa nnukwu ogige nakwa ibo ụzọ maka nnukwu ogige ahụ, wee jiri ọla kọpa machie ibo ụzọ ha.Ọ dọsara oké osimiri ahụ nakụkụ aka nri, nebe ọwụwa anyanwụ, nebe ndịda ya.Nikpeazụ, Haịram rụrụ ite na shọvel na ọkwá dị iche iche.Ogidi abụọ ahụ na ihe ndị ahụ dị okirikiri a kpụkwasịrị nelu ogidi abụọ ahụ na ihe abụọ ahụ a kpara akpa iji kpuchie ihe abụọ ahụ dị okirikiri a kpụkwasịrị nelu ogidi ndị ahụna narị mkpụrụ pọmigranet anọ ahụ maka ihe abụọ ahụ a kpara akpa, ahịrị abụọ nke mkpụrụ pọmigranet maka nke ọ bụla nime ihe ahụ a kpara akpa iji kpuchie ihe abụọ ahụ dị okirikiri a kpụkwasịrị nelu ogidi ndị ahụ,tinyere ihe iri ahụ e ji ebu ihe na efere iri ahụ dị nelu ihe ndị ahụ e ji ebu ihe;oké osimiri ahụ na oké ehi iri na abụọ ahụ dị nokpuru ya,tinyere ite na shọvel na ndụdụ nakwa arịa ha niile, ka Haịram-ebiv ji ọla kọpa na-egbuke egbuke rụọrọ Eze Sọlọmọn maka ụlọ Jehova.Ọ bụ nÓgbè Jọdan, nala ụrọ nke dị nagbata Sọkọt na Zereda, ka eze nọ kpụọ ha.Sọlọmọn mere arịa a niile ka ha dị nnọọ ọtụtụ, nihi na a mataghị ịdị arọ nke ọla kọpa ahụ.Sọlọmọn wee rụọ arịa niile dị nụlọ ezi Chineke na ebe ịchụàjà e ji ọlaedo mee na tebụl ndị achịcha a na-eche nihu Chineke na-adị nelu ha,na ihe ndọba oriọna na oriọna ha ndị e ji ọlaedo a na-agwaghị agwa mee, iji na-amụnye ha ọkụ nihu ọnụ ụlọ dị nime ime, dị ka ụkpụrụ e nyere si dị;tinyere okooko ya na oriọna ya na ihe ndị e ji asọnyụ ọkụ, bụ ndị e ji ọlaedo mee, ọ bụ ọlaedo a na-agwaghị agwa,na ihe ndị e ji emenyụ ọkụ na ọkwá na iko na ihe ịgụ ọkụ, bụ ndị e ji ọlaedo a na-agwaghị agwa mee, na ọnụ ụzọ ụlọ ahụ, ibo ụzọ ime ya maka Ebe Kasị Nsọ na ibo ụzọ ụlọ nsọ ahụ, bụ ndị e ji ọlaedo rụọ. 